text: [{"text_idx": "#000001", "text": "Orknoyskar vo\u0301nir um ein undirsjo\u0301vartunnil eisini"}, {"text_idx": "#000002", "text": "Skotska stjo\u0301rnin fingi\u00f0 a\u0301heitan um at fara til F\u00f8royar fyri at kanna tunnilsverk\u00e6tlanirnar her"}, {"text_idx": "#000003", "text": "I\u0301 Skotlandi og a\u0301 skotsku oyggjunum er sto\u0301rur a\u0301hugi fyri tunnilsverk\u00e6tlanunum, sum i\u0301 l\u00f8tuni eru i\u0301 gongd i\u0301 F\u00f8royum."}, {"text_idx": "#000004", "text": "A\u0301hugin fyri at fara i\u0301 holt vi\u00f0 li\u0301knandi verk\u00e6tlanir vi\u00f0 undirsjo\u0301vartunnlum er so sto\u0301rur, at skotska stjo\u0301rnin hevur fingi\u00f0 eina beinlei\u00f0is a\u0301heitan um at fara til F\u00f8royar fyri at hyggja at umst\u00f8\u00f0unum."}, {"text_idx": "#000005", "text": "Ta\u00f0 er tjo\u0301\u00f0artingslimurin, Angus MacNeil, undirhu\u0301slimur umbo\u00f0andi Su\u00f0uroyggjar ella Hebridurnar, sum hevur sent skotska ra\u0301\u00f0harranum fyri samfer\u00f0slu, Michael Matheson, a\u0301heitan um at skotska stjo\u0301rnin fer til F\u00f8royar fyri at hyggja eftir Eysturoyartunnlinum, sum nu\u0301 er i\u0301 ger\u00f0."}, {"text_idx": "#000006", "text": "- Infrakervi\u00f0 i\u0301 F\u00f8royum er naka\u00f0, i\u00f0 vit eiga at lata okkum fa\u0301a i\u0301bla\u0301stur av og fylgja i\u0301 skotsku oyggjunum. Um vit fingu eitt infrakervi a\u0301 sama st\u00f8\u00f0i sum ta\u00f0 f\u00f8royska, vildi ta\u00f0 fingi\u00f0 ovursto\u0301rar bu\u0301skaparligar og sosialar a\u0301virkanir a\u0301 allar partar av oyggjunum, og vit h\u00f8vdu eisini sloppi\u00f0 undan trupulleikar vi\u00f0 samfer\u00f0sluni orsaka av ve\u00f0ri og kapasiteti, sigur Angus MacNeil i\u0301 samr\u00f8\u00f0u vi\u00f0 orknoyska bla\u00f0i\u00f0 The Orcadian."}, {"text_idx": "#000007", "text": "Bla\u00f0i\u00f0 grei\u00f0ir fra\u0301 hvussu f\u00f8royingar hava loyst si\u0301na samfer\u00f0slu vi\u00f0 at bora tunnlar b\u00e6\u00f0i a\u0301 landi og undir sjo\u0301num, hvussu hesir ver\u00f0a fi\u0301ggja\u00f0ir vi\u00f0 lagaligum la\u0301num og bummgjaldi, hvussu b\u00e6\u00f0i boring og rakstur ver\u00f0a l\u00f8gd i\u0301 eitt vinnurekandi partafelag og um teir no\u0301gvu fyrimunirnar, sum F\u00f8royar fa\u0301a vi\u00f0 skjo\u0301tari og tryggari sambandi millum oyggjarnar."}, {"text_idx": "#000009", "text": "- Eysturoyartunnilin ver\u00f0ur ein kollvelting fyri F\u00f8royar, sum ikki kann ma\u0301tast. Serliga hetta, at vit nu\u0301 fa\u0301a bundi\u00f0 h\u00f8vu\u00f0ssta\u00f0in saman vi\u00f0 go\u0301\u00f0u havnarvi\u00f0urskiftunum i\u0301 Runavi\u0301k. Fyri vinnuli\u0301vi\u00f0 f\u00e6r hetta o\u0301metaligan ty\u0301dning, sigur Jo\u0301hann Mortensen."}, {"text_idx": "#000011", "text": "Streymhar\u00f0a sundi\u00f0, Pentland Firth, skilir Orknoyggjar fra\u0301 nor\u00f0urstrond Skotlands. Ein tunnil millum Skotlands og Orknoyar hev\u00f0i veri\u00f0 um 10 til 16 kilometrar langur. Og vi\u00f0 ta\u00f0, at ta\u00f0 ikki er so no\u0301gv meira enn undirsjo\u0301vartunnlarnir, sum i\u0301 l\u00f8tuni eru i\u0301 gongd i\u0301 F\u00f8royum, eru vaksandi vo\u0301nir i\u0301 Orknoyggjum um, at henda verk\u00e6tlanin kann gerast veruleiki innan alt ov langa ti\u0301\u00f0."}, {"text_idx": "#000018", "text": "Allir by\u0301ra\u0301\u00f0slimirnir i\u0301 sama valbo\u0301lk"}, {"text_idx": "#000026", "text": "Fyristing tel. 20 80 80 [email protected]"}]